ai4bharat/Pralekha huggingface dataset:
പ്രധാനമന്ത്രിയുടെ ഓഫീസ്
അണ്ടർ 20 ലോക ചാമ്പ്യൻഷിപ്പിൽ 16 മെഡലുകൾ നേടിയ ഇന്ത്യൻ ഗുസ്തി ടീമിനെ പ്രധാനമന്ത്രി അഭിനന്ദിച്ചു
അണ്ടർ 20 ലോക ചാമ്പ്യൻഷിപ്പിൽ 16 മെഡലുകൾ  നേടിയ ഇന്ത്യൻ ഗുസ്തി ടീമിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
പ്രധാനമന്ത്രി ട്വീറ്റ് ചെയ്തു :
"നമ്മുടെ ഗുസ്തിക്കാർ നമ്മെ വീണ്ടും അഭിമാനഭരിതരാക്കുന്നു ! അണ്ടർ 20 ലോക ചാമ്പ്യൻഷിപ്പിൽ 16 മെഡലുകൾ  നേടിയതിന് നമ്മുടെ ടീമിന് അഭിനന്ദനങ്ങൾ. ഇത് ഇന്ത്യയുടെ എക്കാലത്തെയും മികച്ച പ്രകടനമാണ്. ഇന്ത്യൻ ഗുസ്തി ഭാവിയിൽ സുരക്ഷിതമായ കൈകളിൽ ആണെന്നതും ഇത് കാണിക്കുന്നു. "
--
ആരോഗ്യ, കുടുംബക്ഷേമ മന്ത്രാലയം
രാജ്യത്തെ സജീവ കേസുകൾ 23,43,152 ആയി കുറഞ്ഞു; സജീവ കേസുകൾ തുടർച്ചയായി കുറയുന്ന പ്രവണത തുടരുന്നു
ന്യൂ ഡൽഹി, മെയ് 26, 2021
രാജ്യത്തെ സജീവ കേസുകളുടെ എണ്ണം 23,43,152 ആയി കുറഞ്ഞു. സജീവ കേസുകൾ തുടർച്ചയായി കുറയുന്ന പ്രവണത തുടരുന്നു.ചികിത്സയിൽ കഴിയുന്നവരുടെ എണ്ണത്തിൽ കഴിഞ്ഞ 24 മണിക്കൂറിനിടെ 76,755 ന്റെ കുറവാണ് രേഖപ്പെടുത്തിയത്. സജീവ കേസുകൾ ഇപ്പോൾ രാജ്യത്തെ മൊത്തം പോസിറ്റീവ് കേസുകളുടെ 8.50% മാത്രമാണ്.
പ്രതിദിന കേസുകൾ തുടർച്ചയായി കുറയുന്നതിന്റെ ഭാഗമായി , കഴിഞ്ഞ പന്ത്രണ്ട് ദിവസങ്ങളിൽ തുടർച്ചയായി പ്രതിദിന കേസുകളുടെ എണ്ണം മൂന്ന് ലക്ഷത്തിൽ താഴെയാണ്. കഴിഞ്ഞ 24 മണിക്കൂറിനുള്ളിൽ 1,86,364 പേർക്കാണ് പുതുതായി കോവിഡ് സ്ഥിരീകരിച്ചത്.
തുടർച്ചയായി 15 -ആം ദിവസവും രാജ്യത്ത് പ്രതിദിന രോഗമുക്തി നേടിയവരുടെ എണ്ണം പ്രതിദിന പുതിയ കേസുകളെക്കാൾ കൂടുതലാണ്. കഴിഞ്ഞ 24 മണിക്കൂറിൽ 2,59,459 പേർ രോഗ മുക്തരായി - പുതിയ കേസുകളെക്കാൾ 73,095 കൂടുതൽ പേർ രോഗമുക്തി നേടി. ഇതുവരെ 2,48,93,410 പേരാണ് കോവിഡിൽ നിന്നും മുക്തി നേടിയത്.രോഗമുക്തി നിരക്ക് 90.34 ശതമാനമായി വർദ്ധിച്ചു
കഴിഞ്ഞ 24 മണിക്കൂറിൽ 20,70,508 കോവിഡ് പരിശോധനകളാണ് നടന്നത്. ഇതുവരെ 33.90 കോടി പരിശോധനകൾ നടന്നിട്ടുണ്ട്. പ്രതിദിന പോസിറ്റിവിറ്റി നിരക്ക് 9.00% ആണ്. പ്രതിവാര പോസിറ്റിവിറ്റി നിരക്ക് 10.42% ആയി കുറഞ്ഞിട്ടുണ്ട്.
ദേശീയതല പ്രതിരോധകുത്തിവെപ്പ് യജ്ഞത്തിന്റെ ഭാഗമായി 20.57 കോടി വാക്സിൻ ഡോസുകൾ ഇതുവരെ വിതരണം ചെയ്തു. അമേരിക്കയ്ക്ക് ശേഷം 20 കോടി വാക്സിനേഷൻ എന്ന നാഴികക്കല്ല് പിന്നിടുന്ന രണ്ടാമത്തെ രാജ്യമാണ് ഇന്ത്യ.ഇന്ന് രാവിലെ ഏഴ് മണി വരെയുള്ള താൽക്കാലിക കണക്കുപ്രകാരം, 29,38,367 സെഷനുകളിലായി 20,57,20,660 വാക്സിൻ ഡോസ് വിതരണം ചെയ്തു.
പ്രധാനമന്ത്രിയുടെ ഓഫീസ്
പ്രധാനമന്ത്രി വിഷു ആശംസകൾ നേർന്നു
വിഷുവിന്റെ പ്രത്യേക വേളയിൽ പ്രധാനമന്ത്രി ശ്രീ നരേന്ദ്ര മോദി എല്ലാവർക്കും ആശംസകൾ നേർന്നു.
പ്രധാനമന്ത്രി ട്വീറ്റ് ചെയ്തു;
“എല്ലാവർക്കും വിഷു ആശംസകൾ. നിങ്ങൾക്ക് എല്ലാവർക്കും മികച്ച ഒരു വർഷം ആശംസിക്കുന്നു. ”
രാജ്യരക്ഷാ മന്ത്രാലയം
പ്രതിരോധ മന്ത്രാലയം സബ് -സിസ്റ്റം/അസംബ്ലി/സബ്-അസംബ്ലി/ഘടകങ്ങളുടെ സ്വദേശിവൽക്കരണ പട്ടിക പുറത്തിറക്കി .
ന്യൂ ഡൽഹി: ഡിസംബർ 29 , 2021
പ്രതിരോധ ഉൽപ്പാദനത്തിൽ സ്വയംപര്യാപ്തത കൈവരിക്കുന്നതിനും പ്രതിരോധ പൊതുമേഖലാ സ്ഥാപനങ്ങളുടെ ഇറക്കുമതി കുറയ്ക്കുന്നതിനുമുള്ള ശ്രമങ്ങളുടെ ഭാഗമായി, പ്രതിരോധ മന്ത്രാലയത്തിന് കീഴിലെ പ്രതിരോധ ഉൽപ്പാദന വകുപ്പ്, സബ് -സിസ്റ്റം/അസംബ്ലികൾ/സബ് അസംബ്ലികൾ/ മറ്റ് ഘടകങ്ങൾ എന്നിവയുടെ ഒരു സ്വദേശിവൽക്കരണ പട്ടിക വിജ്ഞാപനം ചെയ്തിട്ടുണ്ട്. . ഇതിനകം സ്വദേശിവത്കരിച്ച 2,500 ഇറക്കുമതി ഇനങ്ങളും അടുത്ത മൂന്ന് വർഷത്തിനുള്ളിൽ സ്വദേശിവത്കരിക്കപ്പെടുന്ന 351 ഇറക്കുമതി ഇനങ്ങളും പട്ടികയിലുണ്ട്. ഈ ആത്മനിർഭർ സംരംഭം പ്രതിവർഷം ഏകദേശം 3,000 കോടി രൂപയ്ക്ക് തുല്യമായ വിദേശനാണ്യം ലാഭിക്കും . ഈ ഇനങ്ങളുടെ വിശദാംശങ്ങൾ സ്റിജൻ പോർട്ടലിൽ ലഭ്യമാണ് .
ആയുധങ്ങൾ/പ്ലാറ്റ്ഫോമുകൾ/സംവിധാനങ്ങൾ/വെടിമരുന്നുകൾ തുടങ്ങിയവയുടെ രണ്ട് സ്വദേശിവൽക്കരണ പട്ടികകൾ സൈനിക കാര്യ വകുപ്പ് ഇതിനകം പുറത്തിറക്കിയിട്ടുണ്ട് .
IE/SKY
(Visitor Counter : 149
മന്ത്രിസഭ
2019 - ലെ നാഷണല് കമ്മീഷന് ഫോര് ഹോമിയോപ്പതി ബില്ലിലെഔദ്യോഗിക ഭേദഗതികള് കേന്ദ്ര മന്ത്രിസഭ അംഗീകരിച്ചു
1973-ലെ ഹോമിയോപ്പതി സെന്ട്രല് കൗണ്സില് നിയമംഭേദഗതി ചെയ്യുന്നതിനുള്ള 2019 ലെ നാഷണല് കമ്മീഷന് ഫോര് ഹോമിയോപതി ബില്ലിലെ ഔദ്യോഗിക ഭേദഗതികള്ക്ക് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. നിലവില് രാജ്യസഭയുടെ പരിഗണനയിലാണ് ഈ ബില്.
ഇതുപ്രകാരം വരുന്ന ഭേദഗതികള് -
· ഹോമിയോപതി വിദ്യഭ്യാസത്തില് ആവശ്യമായ നിയന്ത്രണ പരിഷ്കാരങ്ങള് ഉറപ്പാക്കും
· പൊതു സമൂഹത്തിന്റെ താല്പര്യങ്ങള് സംരക്ഷിക്കുന്നതിനുവേണ്ടി ഉത്തരവാദിത്തവും സുതാര്യതയും സാധ്യമാക്കും. രാജ്യത്തിന്റെ എല്ലാ ഭാഗത്തും ചെലവു കുറഞ്ഞ ആരോഗ്യ പരിരക്ഷാ സേവനങ്ങള് ലഭ്യമാക്കാന് കമ്മിഷന് പ്രോത്സാഹനം നല്കും.
പശ്ചാത്തലം
ഹോമിയോപതി വിദ്യാഭ്യാസം, ചികിത്സ എന്നിവ ക്രമപ്പെടുത്താനും ഹോമിയോപതിയുടെ കേന്ദ്രീകൃത രജിസ്റ്റര് സൂക്ഷിക്കാനുമായി ഹോമിയോപതിയുടെ സെന്ട്രല് കൗണ്സില് രൂപീകരിക്കാനാണ് ഹോമിയോപതി കേന്ദ്ര കമ്മിഷന് നിയമം 1973 പാസാക്കിയത്. 1956-ലെ ഇന്ത്യന് മെഡിക്കല് കൗണ്സില് നിയമത്തിന്റെ മാതൃകയിലാണ് ഈ നിയമം രൂപീകരിച്ചത്. ഹോമിയോപതി സെന്ട്രല് കൗണ്സിലിന്റെപ്രവര്ത്തനം, ഭരണഘടന, ചട്ടങ്ങള് എന്നിവ ഇന്ത്യന് മെഡിക്കല് കൗണ്സിലിനു തുല്യമാണ്. അതെ സമയം ഹോമിയോപതിയുടെ വൈദ്യശാസ്ത്ര പഠനം, ചികിത്സ എന്നിവയുടെ വളര്ച്ചയ്ക്ക് നിയമം വളരെ ശക്തമായ അടിസ്ഥാനം ലഭ്യമാക്കുന്നുണ്ട്. പക്ഷെ കൗണ്സിലിന്റെ പ്രവര്ത്തനത്തിന് പല തരത്തിലുള്ള പ്രതിബന്ധങ്ങളും അനുഭവപ്പെട്ടു വരികയായിരുന്നു. തത്ഫലമായി ഹോമിയോ വിദ്യാഭ്യാസത്തിനെയും മെച്ചപ്പെട്ട ഹോമിയോ ചികിത്സ ലഭ്യമാക്കുന്നതിനെയും ഇത് ദോഷകരമായി ബാധിച്ചിരുന്നു.
(AJ/AM MRD
പ്രത്യേക സേവനങ്ങളും ഫീച്ചറുകളും
ഇന്ത്യൻ നീതിന്യായ വ്യവസ്ഥയിലുള്ള സാധാരണക്കാരന്റെ വിശ്വാസം എന്തുവിലകൊടുത്തും നിലനിർത്തണം: ശ്രീ കിരൺ റിജിജു
(കൊച്ചി , ജനുവരി 08, 2022
ഇന്ത്യയിലെ നീതിന്യായ സംവിധാനം വളരെയേറെ ശക്തവും വിജയകരവും ആണ്. രാജ്യത്തെ സാധാരണക്കാരൻ നീതിന്യായവ്യവസ്ഥയിൽ വലിയ വിശ്വാസമാണ് പുലർത്തി പോരുന്നത്.അതുകൊണ്ടുതന്നെ ആ വിശ്വാസം കാത്തു പരിപാലിക്കുന്നതിനായി കോടതികളുടെ ബഹുമാനം, അന്തസ്സ്, സ്ഥാനം എന്നിവ നിലനിർത്തേണ്ടത് അതി പ്രധാനമാണെന്ന് കേന്ദ്രനിയമ നീതിന്യായ വകുപ്പ് മന്ത്രി ശ്രീ കിരൺ റിജിജു അഭിപ്രായപ്പെട്ടു
കൊച്ചിയിൽ, കേരള ഹൈക്കോടതി ഓഡിറ്റോറിയത്തിൽ നടന്ന സെൻട്രൽ ഗവൺമെന്റ് കൗൺസിൽ - ദക്ഷിണ മേഖല-2022 സമ്മേളനത്തിൽ ആശംസ അർപ്പിക്കുകയായിരുന്നു അദ്ദേഹം . ഈ വര്ഷം ആസാദി കാ അമൃത് മഹോത്സവ് ആഘോഷങ്ങളുടെ ഭാഗമായാണ് സമ്മേളനം സംഘടിപ്പിക്കുന്നത്
രാജ്യത്തിന്റെ മൊത്തത്തിലുള്ള വികസനത്തിന് കാലതാമസം ഇല്ലാത്ത നീതി ഉറപ്പാക്കൽ എത്ര പ്രധാനമാണെന്ന് വിശദീകരിക്കവേ, രാജ്യപുരോഗതിയെ പറ്റി സംസാരിക്കുന്ന സമയത്ത് തന്നെ സാധാരണക്കാരന് നീതി നിഷേധിക്കപ്പെടുന്നില്ല എന്നത് ഉറപ്പാക്കാൻ നാം മറക്കരുതെന്നും ശ്രീ.റിജിജു ചൂണ്ടിക്കാട്ടി
സാധാരണക്കാരുടെ ഇടയിലേക്ക് എത്തിച്ചേരാത്ത നീതിക്ക് മൂല്യം ഇല്ല എന്ന് ഓർമ്മിപ്പിച്ച കേന്ദ്രമന്ത്രി , കോടതിയ്ക്ക് മുൻപാകെ കെട്ടിക്കിടക്കുന്ന കേസുകളുടെ എണ്ണം കുറയ്ക്കുക, സമയബന്ധിതമായി നീതി ഉറപ്പാക്കുക എന്നിവയ്ക്ക് കോടതികൾ, കൊളീജിയം, ഭരണകൂടം എന്നിവയുടെ കൂട്ടായ പരിശ്രമം ആവശ്യമാണെന്നും കൂട്ടിച്ചേർത്തു
ആസാദി കാ അമൃത് മഹോത്സവ് ആഘോഷങ്ങളുടെ ഭാഗമായി സംഘടിപ്പിച്ച ലീഗൽ ഔട്ട് റീച്ച് പരിപാടികളെപ്പറ്റി സംസാരിക്കവേ, ഇവ സ്വന്തമാക്കിയ നേട്ടങ്ങൾ അനിതര സാധാരണമാണെന്നും, ഇത്തരം പരിപാടികൾ വഴി ഉണ്ടായിട്ടുള്ള മാറ്റങ്ങൾ വളരെ വലുതാണെന്നും ശ്രീ റിജിജു അഭിപ്രായപ്പെട്ടു
നിയമ നിർവഹണം ലളിതവൽക്കരിക്കേണ്ടതിന്റെ പ്രാധാന്യത്തെപ്പറ്റി സംസാരിക്കവേ, തീർപ്പുകൾക്കായി കോടതിയ്ക്ക് മുൻപിൽ കാത്തുകിടക്കുന്ന കേസുകളുടെ എണ്ണം കുറയ്ക്കാനും , സാധാരണക്കാരന് സമയബന്ധിതമായി നീതി ഉറപ്പാക്കാനും ഇത് വഴി തുറക്കുമെന്ന് കേന്ദ്ര മന്ത്രി അഭിപ്രായപ്പെട്ടു
കേരള ഹൈക്കോടതിയുടെ പ്രവർത്തനത്തെ അഭിനന്ദിച്ച കേന്ദ്രമന്ത്രി, ഹൈക്കോടതിയുടെ പ്രവർത്തന നിലവാരം, അഭിഭാഷകർക്ക് ഇടയിലുള്ള ധാരണ, നീതിന്യായ സംവിധാനം അടക്കമുള്ള മേഖലകളിലെ കേരളത്തിന്റെ പ്രവർത്തനം എന്നിവ തികച്ചും ആകർഷണീയം ആണെന്ന് ചൂണ്ടിക്കാട്ടി
സുപ്രീംകോടതി ജഡ്ജി ശ്രീ. സി . ടി . രവികുമാർ സമ്മേളനം ഉദ്ഘാടനംചെയ്തു .അസിസ്റ്റന്റ് സോളിസിറ്റർ ജനറൽ ഓഫ് ഇന്ത്യ ശ്രീ മനു എസ്,കേരള ഹൈക്കോടതി ചീഫ് ജസ്റ്റിസ് ശ്രീ . മണികുമാർ എസ് , അഡിഷണൽ സോളിസിറ്റർ ജനറൽ ഓഫ് ഇന്ത്യ , ശ്രീ സൂര്യ കരൺ റെഡ്ഡി, അസിസ്റ്റന്റ് സോളിസിറ്റർ ജനറൽ ഓഫ് ഇന്ത്യ- മധുര, ശ്രീമതി എൽ വിക്ടോറിയ ഗൗരി അടക്കമുള്ള വിശിഷ്ടാതിഥികൾ ചടങ്ങിൽ സന്നിഹിതരായിരുന്നു
RRTN/SKY
പ്രധാനമന്ത്രിയുടെ ഓഫീസ്
പുരുഷന്മാരുടെ ഫ്രീസ്റ്റൈൽ 74 കി.ഗ്രാം ഗുസ്തിയിൽ സ്വർണമെഡൽ നേടിയ നവീൻ കുമാറിനെ പ്രധാനമന്ത്രി അഭിനന്ദിച്ചു
ബർമിംഗ്ഹാം കോമൺവെൽത്ത് ഗെയിംസിൽ പുരുഷന്മാരുടെ ഫ്രീസ്റ്റൈൽ 74 കി.ഗ്രാം ഗുസ്തിയിൽ സ്വർണമെഡൽ നേടിയ നവീൻ കുമാറിനെ പ്രധാനമന്ത്രി ശ്രീ നരേന്ദ്ര മോദി അഭിനന്ദിച്ചു.
ട്വീറ്റിൽ പ്രധാനമന്ത്രി പറഞ്ഞു;
"നമ്മുടെ ഗുസ്തിക്കാർക്ക് കൂടുതൽ കീർത്തി . ശ്രദ്ധേയമായ ആത്മവിശ്വാസവും മികച്ച സാങ്കേതികതയും പൂർണ്ണമായി പ്രദർശിപ്പിച്ചിരിക്കുന്നു. അദ്ദേഹത്തിന്റെ വരാനിരിക്കുന്ന ശ്രമങ്ങൾക്ക് ആശംസകൾ.
--ND--
(More glory thanks to our wrestlers. Congratulations to Naveen Kumar for winning a Gold medal. His remarkable confidence and excellent technique have been on full display. Best wishes for his upcoming endeavours. #Cheer4India pic.twitter.com/hAs4IO3KCX
— Narendra Modi  August 6, 2022
പ്രധാനമന്ത്രിയുടെ ഓഫീസ്
പുനരുപയോഗിക്കാവുന്ന ലോഞ്ച് വെഹിക്കിൾ ഓട്ടോണമസ് ലാൻഡിംഗ് മിഷൻ നടത്തിയ ഐഎസ്ആർഒയെ പ്രധാനമന്ത്രി പ്രശംസിച്ചു
ഐഎസ്ആർഒ പുനരുപയോഗിക്കാവുന്ന ലോഞ്ച് വെഹിക്കിൾ ഓട്ടോണമസ് ലാൻഡിംഗ് ദൗത്യം നടത്തുന്നതിൽ പ്രധാനമന്ത്രി ശ്രീ നരേന്ദ്ര മോദി സന്തോഷം പ്രകടിപ്പിച്ചു.
ഡിആർഡിഒയുടെയും ഇന്ത്യൻ വ്യോമസേനയുടെയും സഹായത്തോടെ ഐഎസ്ആർഒ 2023 ഏപ്രിൽ 2-ന് പുലർച്ചെ കർണാടകയിലെ ചിത്രദുർഗയിലെ എയ്റോനോട്ടിക്കൽ ടെസ്റ്റ് റേഞ്ചിൽ  പുനരുപയോഗിക്കാവുന്ന ലോഞ്ച് വെഹിക്കിൾ ഓട്ടോണമസ് ലാൻഡിംഗ് മിഷൻ  വിജയകരമായി നടത്തി.
ഐഎസ്ആർഒയുടെ ട്വീറ്റ് ത്രെഡുകൾക്ക് മറുപടിയായി പ്രധാനമന്ത്രി ട്വീറ്റ് ചെയ്തു;
"ഒരു മികച്ച ടീം പ്രയത്നം. ഈ നേട്ടം ഒരു ഇന്ത്യൻ പുനരുപയോഗ ലോഞ്ച് വെഹിക്കിൾ യാഥാർത്ഥ്യമാക്കുന്നതിലേക്ക് നമ്മെ ഒരു പടി കൂടി അടുപ്പിക്കുന്നു."
A great team effort. This achievement takes us one step closer to realising an Indian Reusable Launch Vehicle. https://t.co/GvBs2THWwK
— Narendra Modi  April 2, 2023
മന്ത്രിസഭ
ബഹിരാകാശ വകുപ്പില് പുതിയ കമ്പനി രൂപീകരിക്കാന് മന്ത്രിസഭയുടെ അനുമതി
ബഹിരാകാശ വകുപ്പില് പുതിയ കമ്പനി രൂപീകരിക്കാന് പ്രധാന മന്ത്രി ശ്രീ നരേന്ദ്ര മോദിയുടെ അധ്യക്ഷതയില് ചേര്ന്ന മന്ത്രിസഭായോഗം അനുമതി നല്കി. ഇന്ത്യന് സ്പേസ് റിസേര്ച്ച് ഓര്ഗനൈസേഷന്  കേന്ദ്രങ്ങളിലും ബഹിരാകാശ വകുപ്പിലും നടക്കുന്ന ഗവേഷണ പ്രവര്ത്തനങ്ങള് വാണിജ്യപരമായി ഉപയോഗിക്കാനാണ് പുതിയ കമ്പനി രൂപീകരിക്കുന്നത്.
പ്രത്യേകതകള്
താഴെ പറയുന്ന മേഖലകളിലെ ഐഎസ്ആര്ഒ യുടെ പരിപാടികള് വാണിജ്യപരമായി ഉപയോഗിക്കാനുള്ള അവസരങ്ങളാണ് ലഭ്യമാക്കുക
ചെറിയ ഉപഗ്രഹ സാങ്കേതിക വിദ്യ, വ്യവസായങ്ങള്ക്കു കൈമാറും. അതിനായി പുതിയ കമ്പനി ഐഎസ്ആര്ഒ യില് നിന്നു ലൈസന്സ് നേടി അത് വ്യവസായങ്ങള്ക്കു കൈമാറും.
സ്വകാര്യ മേഖലയുമായി സഹകരിച്ച് ചെറിയ റോക്കറ്റുകള് നിര്മ്മിക്കും
പി.എസ്.എല്.വിയുടെ വ്യവസായികാടിസ്ഥാനത്തിലുള്ള നിര്മ്മാണം.
ശൂന്യാകാശ അധിഷ്ഠിത ഉത്പ്പന്നങ്ങള്, സേവനങ്ങള് എന്നിവയുടെ നിര്മ്മാണവും വിപണനവും വിക്ഷേപണവും പ്രയോഗവും ഉള്പ്പെടെ ഐഎസ്ആര്ഒയും ബഹിരാകാശ വകുപ്പിലെ അനുബന്ധ യൂണിറ്റുകളും വികസിപ്പിച്ച സാങ്കേതിക വിദ്യകളുടെ കൈമാറ്റം
സ്പിന് ഓഫ് സാങ്കേതിക വിദ്യയുടെയും ഉത്പ്പന്നങ്ങളുടെയും വിപണനം രാജ്യത്തിനകത്തും പുറത്തും
ഇന്ത്യാ ഗവണ്മെന്റ് അതിനു യോജിച്ചത് എന്നു കരുതുന്ന മറ്റ് വിഷയങ്ങള്
ABJ
(Visitor Counter : 43
രാജ്യരക്ഷാ മന്ത്രാലയം
പ്രതിരോധ മന്ത്രി ശ്രീ രാജ്നാഥ് സിംഗ് ഓസ്ട്രേലിയൻ പ്രതിരോധ മന്ത്രിയുമായി ഉഭയകക്ഷി പ്രതിരോധ സഹകരണം അവലോകനം ചെയ്തു
ന്യൂഡൽഹി , ജൂൺ 01,2021
പ്രതിരോധ മന്ത്രി ശ്രീ രാജ്നാഥ് സിംഗ് 2021 ജൂൺ 01 ന് ഓസ്ട്രേലിയൻ പ്രതിരോധമന്ത്രി പീറ്റർ ഡട്ടനുമായി ടെലിഫോണിൽ സംഭാഷണം നടത്തി. ഇരു മന്ത്രിമാരും രണ്ടു രാജ്യങ്ങളും തമ്മിലുള്ള പ്രതിരോധ സഹകരണം അവലോകനം ചെയ്തു.2020 ജൂണിൽ, ഉഭയ കക്ഷി ബന്ധം സമഗ്ര തന്ത്രപരമായ പങ്കാളിത്തത്തിലേക്ക് ഉയർത്തിയതിനെത്തുടർന്ന് ഇന്ത്യയും ഓസ്ട്രേലിയയും തമ്മിലുള്ള പ്രതിരോധ സഹകരണത്തിന് കൂടുതൽ ഗതിവേഗം കൈവരിച്ചതായി ഇരു മന്ത്രിമാരും അഭിപ്രായപ്പെട്ടു. മലബാർ അഭ്യാസ പ്രകടനത്തിൽ ഓസ്ട്രേലിയയുടെ പങ്കാളിത്തം, വർദ്ധിച്ച സഹകരണത്തിലെ ഒരു പ്രധാന നാഴികക്കല്ലാണ്.
സായുധ സേനകൾ തമ്മിലുള്ള പ്രവർത്തനം മെച്ചപ്പെടുത്തുന്നതിന് ഇരുപക്ഷവും പ്രതിബദ്ധത പ്രകടിപ്പിച്ചു.സംഭാഷണത്തിനിടെ, രണ്ട് മന്ത്രിമാരും '2 + 2 മന്ത്രിതല സംഭാഷണം' എത്രയും വേഗം വിളിച്ചുകൂട്ടാനുള്ള സന്നദ്ധത പ്രകടിപ്പിച്ചു.കോവിഡ് -19 നെതിരായ പോരാട്ടത്തിൽ ഇന്ത്യയ്ക്ക് നൽകിയ സഹായത്തിന് ശ്രീ രാജ്നാഥ് സിംഗ് ഓസ്ട്രേലിയക്ക് നന്ദി അറിയിച്ചു
IE/SKY
(Visitor Counter : 244
ധനകാര്യ മന്ത്രാലയം
നഗര പ്രദേശങ്ങളിലെ പൊതുഗതാഗതസൗകര്യ വര്ധനവിനു കേന്ദ്രബജറ്റിൽ ഊന്നല്
പൊതുഗതാഗത സേവനത്തെ പിന്തുണയ്ക്കുന്നതിനു 18,000 കോടി രൂപയുടെ പുതിയ പദ്ധതി
'മെട്രോലൈറ്റ്', 'മെട്രോനിയോ' എന്നീ രണ്ട് പുതിയ സാങ്കേതികവിദ്യകള് ഒന്നാം നിര, രണ്ടാം നിര നഗരങ്ങളുടെ
അനുബന്ധ മേഖലകളില് വിന്യസിക്കും
ധന, കോര്പ്പറേറ്റ് കാര്യ മന്ത്രി നിര്മലാ സീതാരാമന് ഇന്ന് പാര്ലമെന്റില് അവതരിപ്പിച്ച 2021-22ലെ കേന്ദ്രബജറ്റില് നഗരപ്രദേശങ്ങളിലെ പൊതുഗതാഗത സംവിധാനത്തിന് ഉയര്ന്ന പരിഗണന.മെട്രോ റെയില് ശൃംഖല വിപുലീകരിക്കുന്നതിലൂടെയും ബസ് സര്വീസുകള് വര്ദ്ധിപ്പിക്കുന്നതിലൂടെയും നഗരപ്രദേശങ്ങളിലെ പൊതുഗതാഗത സൗകര്യങ്ങള് ഉയര്ത്താന് ഗവണ്മെന്റ് പ്രതിജ്ഞാബദ്ധമാണെന്ന് അവര് പറഞ്ഞു. പൊതുഗതാഗത സേവനങ്ങള് വര്ദ്ധിപ്പിക്കുന്നതിന് 18,000 കോടി രൂപ ചെലവില് പുതിയ പദ്ധതി ആരംഭിക്കും. സ്വകാര്യ മേഖലയെ ഈ മേഖലയില് കൂടുതല് പ്രാപ്തരാക്കുന്നതിനായി പിപിപി  മാതൃകയില് 20,000 ത്തിലധികം ബസുകള്ക്ക് ധനസഹായം നല്കും. ഈ പദ്ധതി വാഹന മേഖലയെ ശക്തിപ്പെടുത്തുകയും സാമ്പത്തിക വളര്ച്ചയ്ക്ക് ആക്കം കൂട്ടുകയും യുവാക്കള്ക്ക് തൊഴിലവസരങ്ങള് സൃഷ്ടിക്കുകയും ചെയ്യുമെന്നാണു കണക്കുകൂട്ടല്. നഗരവാസികളുടെ യാത്രാസൗകര്യങ്ങള് വര്ദ്ധിപ്പിക്കുകയും ചെയ്യും.
മെട്രോ ട്രെയിന് സര്വീസുകള് രാജ്യമെമ്പാടും അതിവേഗം വികസിച്ചുകൊണ്ടിരിക്കുകയാണെന്ന് ബജറ്റ് പ്രസംഗത്തില് ധനമന്ത്രി ചൂണ്ടിക്കാട്ടി. മൊത്തം 702 കിലോമീറ്റര് പരമ്പരാഗത മെട്രോയും 27 നഗരങ്ങളില് 1,016 കിലോമീറ്റര് മെട്രോയും ആര്ആര്ടിഎസും  നിര്മ്മാണത്തിലാണ്. രണ്ടാം നിര നഗരങ്ങളിലും ഒന്നാം നിര നഗരങ്ങളുടെ പ്രാന്തപ്രദേശങ്ങളിലും ഒരേതരം സൗകര്യങ്ങളും സുരക്ഷയും കുറഞ്ഞ ചെലവില് ലഭ്യമാക്കുന്ന മെട്രോ റെയില് സംവിധാനങ്ങള് നടപ്പാക്കുന്നതിന് 'മെട്രോലൈറ്റ്', 'മെട്രോ നിയോ' എന്നീ
രണ്ട് പുതിയ സാങ്കേതികവിദ്യകള് വിന്യസിക്കും.
താഴെപ്പറയുന്ന പദ്ധതികൾക്കുള്ള കേന്ദ്ര വിഹിതം ബജറ്റിൽ വകയിരുത്തിയിട്ടുണ്ട് :
- കൊച്ചി മെട്രോറെയുടെ രണ്ടാംഘട്ടത്തിലെ 11.5 കിലോമീറ്ററിനു 1957.05 കോടി.
- 63,246 കോടി രൂപ ചെലവില് 118.9 കിലോമീറ്റര് ദൈര്ഘ്യമുള്ള ചെന്നൈ മെട്രോ റെയില്വേ രണ്ടാം ഘട്ടം.
- 14,788 കോടി രൂപ ചെലവില് 58.19 കിലോമീറ്റര് ദൈര്ഘ്യമുള്ള ബെംഗളൂരു മെട്രോ റെയില്വേ പദ്ധതി 2 എ, 2 ബി.
- നാഗ്പൂര് മെട്രോ റെയില് പദ്ധതി രണ്ടാം ഘട്ടം, നാസിക് മെട്രോ എന്നിവയ്ക്കു യഥാക്രമം 5,976 കോടി രൂപയും 2,092 കോടി രൂപയും.
ധനകാര്യ മന്ത്രാലയം
നിര്ദ്ദിഷ്ട വായ്പാ അക്കൗണ്ടുകളില് വായ്പയെടുക്കുന്നവര്ക്ക് ആറ് മാസത്തേക്ക് കൂട്ടുപലിശയും ക്രമപലിശയും തമ്മിലുള്ള വ്യത്യാസം എക്സ്ഗ്രേഷ്യ പേയ്മെന്റായി അനുവദിക്കുന്നതിനുള്ള പദ്ധതിക്ക് കേന്ദ്ര മന്ത്രിസഭയുടെ അംഗീകാരം
നിര്ദ്ദിഷ്ട വായ്പാ അക്കൗണ്ടുകളില് വായ്പയെടുത്തവര്ക്ക്  കൂട്ടുപലിശയും ക്രമപലിശയും തമ്മിലുള്ള വ്യത്യാസം എക്ഗ്രേഷ്യയായി അനുവദിക്കുന്നതിനുള്ള പദ്ധതിയുടെ ഭാഗമായി വായ്പ നല്കുന്ന സ്ഥാപനങ്ങള്  സമര്പ്പിച്ച നഷ്ടപരിഹാര കണക്കിന്റെ ബാക്കിയായുള്ള 973.74 കോടി രൂപ അനുവദിക്കുന്നതിന് പ്രധാനമന്ത്രി ശ്രീ നരേന്ദ്ര മോദിയുടെ അദ്ധ്യക്ഷതയില് ചേര്ന്ന മന്ത്രിസഭായോഗം തീരുമാനിച്ചു.
ഗുണഫലങ്ങള്:
മൊറട്ടോറിയം സ്വീകരിച്ചിട്ടുണ്ടോ ഇല്ലയോ എന്ന് പരിഗണിക്കാതെ ദുരിതമനുഭവിക്കുന്നവരും/ദുര്ബലരുമായ വിഭാഗത്തില്പ്പെട്ടവരേയും അതിന് തുല്യമായി ചെറുകിട വായ്പക്കാരെയും ആറുമാസത്തെ മൊറട്ടോറിയം കാലത്തെ കൂട്ടുപലിശയും ക്രമപലിശയും തമ്മിലുള്ള വ്യത്യാസം എക്ഗ്രേഷ്യയായി നല്കുന്നത് ഈ മഹാമാരികാലത്തെ സമ്മര്ദ്ദം താങ്ങി സ്വന്തംകാലില് നില്ക്കാന് സഹായിക്കും.
പദ്ധതിക്കായുള്ള പ്രവര്ത്തന മാര്ഗ്ഗനിര്ദ്ദേശങ്ങള് മന്ത്രിസഭയുടെ അംഗീകാരത്തോടെ ഇതിനകം പുറത്തിറക്കിയിട്ടുണ്ട്. ആ പ്രവര്ത്തന മാര്ഗ്ഗനിര്ദ്ദേശങ്ങള്ക്കനുസൃതമായി ഈ 973.74 കോടി വിതരണം ചെയ്യും.
|
|
നമ്പര്
|
|
എസ്.ബി.ഐ നഷ്ടപരിഹാരം സമര്പ്പിക്കേണ്ട തീയതി
|
|
വായ്പ നല്കുന്ന സ്ഥാപനങ്ങളുടെ എണ്ണം
|
|
ഗുണഭോക്താക്കളുടെ എണ്ണം
|
|
നഷ്ടപരിഹാമായി ലഭിച്ച തുക
|
|
നല്കിയ തുക
|
|
നല്കാന് ബാക്കിയുള്ളത്
|
|
1
|
|
23.3.2021
|
|
1,019
|
|
1406,63,979
|
|
4,626.93
|
|
4,626.93
|
|
-
|
|
2
|
|
23.7.2021 & 22.9.2021
|
|
492
|
|
499,02,138
|
|
1,316.49
|
|
873.07
|
|
443.42
|
|
3
|
|
30.11.2021
|
|
379
|
|
400,00,000
|
|
216.32
|
|
0
|
|
216.32
|
|
4
|
|
എസ്.ബി.ഐ പുനര്സമര്പ്പിച്ചത്
|
|
101
|
|
83,63,963
|
|
314.00
|
|
-
|
|
314.00
|
|
ആകെ
|
|
|
|
1,612
|
|
2389,30,080
|
|
6,473.74
|
|
5,500.00
|
|
973.74
പശ്ചാത്തലം
കോവിഡ്-19 മഹാമാരിയുടെ പശ്ചാത്തലത്തില് '' നിര്ദ്ദിഷ്ട വായ്പ അക്കൗണ്ടിലെ വായ്പക്കാര്ക്ക് ആറു മാസത്തേയ്ക്ക് കൂട്ടുപലിശയും ക്രമപലിശയും തമ്മിലുള്ള വ്യത്യാസത്തിന്റെ എക്സ്ഗ്രേഷ്യാ പേയ്മെന്റിനുള്ള പദ്ധതിക്ക് ''2020 ഒക്ടോബറില് മന്ത്രിസഭായോഗം അംഗീകാരം നല്കിയിരുന്നു. 5,500 കോടി രൂപയാണ് ഇതിനായി വിഭാവനം ചെയ്തിരുന്നത്. താഴെപ്പറയുന്ന വിഭാഗത്തില്പ്പെട്ട വായ്പക്കാരാണ് ഈ പദ്ധതിപ്രകാരമുള്ള എക്ഗ്രേഷ്യാ പേയ്മെന്റിന് അര്ഹരായിട്ടുള്ളത്:
1. 2 കോടി രൂപ വരെയുള്ള സൂക്ഷ്മ ചെറുകിട ഇടത്തരം സംരംഭങ്ങളുടെ  വായ്പ.
(2. 2 കോടി രൂപ വരെയുള്ള വിദ്യാഭ്യാസ വായ്പ
3. 2 കോടി രൂപ വരെയുള്ള ഭവനവായ്പ.
4. 2 കോടി രൂപ വരെയുള്ള ഉപഭോഗവസ്തുക്കള്.
5. 2 കോടി രൂപ വരെയുള്ള ക്രെഡിറ്റ്കാര്ഡ് കുടിശികകള്.
6. 2 കോടി രൂപ വരെയുള്ള ഓട്ടോ വായ്പകള്.
7. 2 കോടി രൂപ വരെയുള്ള പ്രൊഫഷണലുകളുടെ വ്യക്തിഗത വായ്പകള്.
8. 2 കോടി രൂപ വരെയുള്ള ഉപഭോഗ വായ്പകള്.
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 179.33 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 18.69 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 98.69%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 4,575 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 46,962
പ്രതിവാര രോഗസ്ഥിരീകരണ നിരക്ക് 0.62 %
കഴിഞ്ഞ 24 മണിക്കൂറിനിടെ നല്കിയ 18.69 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 179.33 കോടി  പിന്നിട്ടു. 2,08,48,528 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,02,292
രണ്ടാം ഡോസ് 99,78,958
കരുതല് ഡോസ് 42,68,734
മുന്നണിപ്പോരാളികള്
ഒന്നാം ഡോസ് 1,84,10,832
രണ്ടാം ഡോസ് 1,74,66,501
കരുതല് ഡോസ് 64,41,480
15-18 പ്രായപരിധിയിലുള്ളവര്
ഒന്നാം ഡോസ് 5,55,80,872
രണ്ടാം ഡോസ് 3,20,34,392
18-44 പ്രായപരിധിയിലുള്ളവര്
ഒന്നാം ഡോസ് 55,28,59,320
രണ്ടാം ഡോസ് 45,16,84,524
45-59 പ്രായപരിധിയിലുള്ളവര്
ഒന്നാം ഡോസ് 20,24,50,051
രണ്ടാം ഡോസ് 18,18,71,562
60നുമേല് പ്രായമുള്ളവര്
ഒന്നാം ഡോസ് 12,65,40,606
രണ്ടാം ഡോസ് 11,32,63,060
കരുതല് ഡോസ് 1,01,46,371
കരുതല് ഡോസ് 2,08,56,585
ആകെ 1,79,33,99,555
കഴിഞ്ഞ 24 മണിക്കൂറിനുള്ളില് 7,416 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,13,566ആയി.
ദേശീയ രോഗമുക്തി നിരക്ക് 98.69 % ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 4,575 പേര്ക്കാണ്.
നിലവില് 46,962 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 0.11 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 8,97,904 പരിശോധനകള് നടത്തി. ആകെ 77.52 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.62 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.51 ശതമാനമാണ്.
(ND
പ്രധാനമന്ത്രിയുടെ ഓഫീസ്
പ്രധാനമന്ത്രി ഫ്രാൻസ് പ്രസിഡന്റുമായി ടെലിഫോണിൽ സംസാരിച്ചു
പ്രധാനമന്ത്രി ശ്രീ നരേന്ദ്ര മോദി ഇന്ന് ഫ്രാൻസ് പ്രസിഡന്റ് ഇമ്മാനുവൽ മാക്രോണുമായി ടെലിഫോണിൽ സംസാരിച്ചു.
അഫ്ഗാനിസ്ഥാനിലെ സമീപകാല സംഭവവികാസങ്ങൾ ഉൾപ്പെടെ മേഖലയിലെ പ്രശ്നങ്ങൾ ഇരു നേതാക്കളും ചർച്ച ചെയ്തു. ഈ പശ്ചാത്തലത്തിൽ,ഭീകര വാദം, മയക്കുമരുന്ന്, അനധികൃത ആയുധങ്ങൾ, മനുഷ്യക്കടത്ത് എന്നിവയുടെ വ്യാപനത്തെക്കുറിച്ചും മനുഷ്യാവകാശങ്ങളും സ്ത്രീകളുടെയും ന്യൂനപക്ഷങ്ങളുടെയും അവകാശങ്ങൾ ഉറപ്പാക്കേണ്ടതിന്റെ ആവശ്യകതയെക്കുറിച്ചുമുള്ള ആശങ്കകൾ അവർ പങ്കുവെച്ചു.
ഇന്തോ-പസഫിക് മേഖലയിൽ വർദ്ധിച്ചുവരുന്ന ഉഭയകക്ഷി സഹകരണവും മേഖലയിലെ സ്ഥിരതയും സുരക്ഷയും പ്രോത്സാഹിപ്പിക്കുന്നതിൽ ഇന്ത്യ-ഫ്രാൻസ് പങ്കാളിത്തം വഹിക്കുന്ന പ്രധാന പങ്കും അവർ അവലോകനം ചെയ്തു.
ഇരുരാജ്യങ്ങളും അഗാധമായി വിലമതിക്കുന്ന ഇന്ത്യ-ഫ്രാൻസ് തന്ത്രപരമായ പങ്കാളിത്തത്തിന്റെ ചേതന ഉൾക്കൊണ്ട് പതിവായി കൂടിയാലോചനകൾ നടത്താൻ നേതാക്കൾ സമ്മതിച്ചു.
(
ഉപരാഷ്ട്രപതിയുടെ കാര്യാലയം
കോവിഡ്-19 പ്രതിരോധം: ഓണ്ലൈന് ക്ലാസുകളുടെ സാധ്യത തേടാന് ഉപരാഷ്ട്രപതി ഗവര്ണ്ണര്മാരോട് ആവശ്യപ്പെട്ടു
കോവിഡ് 19നെതിരെയുള്ള പോരാട്ടത്തില് ഗവണ്മെന്റിനൊപ്പം സ്വകാര്യ മേഖലയെയും പൊതു സമൂഹ സംഘടനകളെയും പങ്കാളികളാക്കാനും പൊതുജനങ്ങള്ക്കിടയില് ബോധവത്ക്കരണം വര്ദ്ധിപ്പിക്കാനും ഉപരാഷ്ട്രപതി ശ്രീ എം.വെങ്കയ്യ നായിഡു ഗവര്ണ്ണര്മാരോടും, ലഫ്റ്റനന്റ് ഗവര്ണ്ണര്മാരോടും, സംസ്ഥാനങ്ങളുടെയും കേന്ദ്രഭരണ പ്രദേശ ങ്ങളുടെയും അഡ്മിനിസ്ട്രേറ്റര്മാരോടും ആഹ്വാനം ചെയ്തു. രാഷ്ട്രപതി ശ്രീ രാം നാഥ് കോവിന്ദ് വിളിച്ചു ചേര്ത്ത ഗവര്ണ്ണര്മാരുടെയും ലഫ്റ്റനന്റ് ഗവര്ണ്ണര്മാരുടെയും വീഡിയോ കോണ്ഫറന്സില് പങ്കെടുക്കുകയായിരുന്നു അദ്ദേഹം.
ദേശീയ പ്രതിസന്ധിയുടെ ഈ ഘട്ടത്തില് വളരെ സര്ഗ്ഗാത്മകമായ പങ്ക് വഹിക്കാന് കഴിയുന്ന അതിവിശിഷ്ടമായ സ്ഥാനത്താണ് സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പ്രഥമ പൗരന്മാരെന്ന നിലയില് ഗവര്ണ്ണര്മാരും ലഫ്റ്റനന്റ് ഗവര്ണ്ണര്മാരുമുള്ളതെന്നും അദ്ദേഹം പറഞ്ഞു. കോവിഡ് 19 രോഗികള്ക്കുള്ള ഐസൊലേഷന് വാര്ഡുകള് സ്ഥാപിക്കാന് സ്ഥലം വിട്ടു നല്കുന്നതിന് സര്വകലാശാലകള്, കേന്ദ്രീയ വിദ്യാലയങ്ങള് തുടങ്ങിയ വിദ്യാഭ്യാസ സ്ഥാപനങ്ങള്ക്ക് പ്രചോദനം നല്കണമെന്നും അദ്ദേഹം ഗവര്ണ്ണര്മാരോടും ലഫ്റ്റനന്റ് ഗവര്ണ്ണര്മാരോടും പറഞ്ഞു. പാഠ്യപദ്ധതി പൂര്ത്തീകരിക്കുന്നതിനും അക്കാമിക ക്രമം തടസ്സപ്പെടാതിരിക്കുന്നതിനും ഓണ്ലൈന് ക്ലാസുകള് നടത്തുന്നതിന്റെ സാധ്യത വിവിധ സര്വകലാശാലകളുടെ ചാന്സലര്മാരെന്ന നിലയില് ഗവര്ണ്ണര്മാര് തേടണമെന്നും ഉപരാഷ്ട്രപതി കൂട്ടിച്ചേര്ത്തു.
രോഗ വ്യാപനത്തിന്റെ കണ്ണി മുറിക്കുന്നതിന് സാമൂഹിക അകല്ച്ച പാലിക്കേണ്ടതിന്റെ പ്രാധാന്യവും ഉപരാഷ്ട്രപതി ചൂണ്ടിക്കാട്ടി. പാല്, പഴങ്ങള്, പച്ചക്കറികള്, കാര്ഷികോത്പന്നങ്ങള് തുടങ്ങിയ അവശ്യ സാധനങ്ങളുടെ തടസ്സമില്ലാത്ത വിതരണം എല്ലാ പ്രദേശങ്ങളിലും ഉറപ്പാക്കണമെന്ന് കേന്ദ്ര, സംസ്ഥാന അധികാരികളോട് അദ്ദേഹം ആവശ്യപ്പെട്ടു. മഹാരാഷ്ട്ര, കേരളം , കര്ണ്ണാടക, ഹരിയാന, ഗുജറാത്ത്, രാജസ്ഥാന്, തെലങ്കാന, പഞ്ചാബ്, ബീഹാര്, മധ്യപ്രദേശ്, തമിഴ്നാട്, പശ്ചിമബംഗാള്, ഹിമാചല് പ്രദേശ് സംസ്ഥാനങ്ങളുടെ ഗവര്ണ്ണര്മാര്, ഡല്ഹി ലഫ്റ്റനന്റ് ഗവര്ണ്ണര്, ചണ്ഡീഗഢിന്റെ അഡ്മിനിസ്ട്രേറ്റര് തുടങ്ങിയവര് വീഡിയോ കോണ്ഫറന്സില് പങ്കെടുത്തു.
RRTN/IE/BSN 
(Visitor Counter : 86
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 180.80 കോടി കവിഞ്ഞു
കഴിഞ്ഞ 24 മണിക്കൂറിനിടെ 12-14 വയസ് പ്രായമുള്ളവർക്ക് വിതരണം ചെയ്തത് 3 ലക്ഷത്തിലധികം ഡോസ് വാക്സിനുകള്
രാജ്യത്ത് ചികിത്സയിലുള്ളവരുടെ എണ്ണം നിലവില് 30,799 ആയി കുറഞ്ഞു ; മൊത്തം സജീവ കേസുകളുടെ 0.07% ആണിത്
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 2,539 പേര്ക്ക്
രോഗമുക്തി നിരക്ക് നിലവില് 98.73%
പ്രതിവാര രോഗസ്ഥിരീകരണ നിരക്ക് 0.42 %
ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 180.80 കോടി  പിന്നിട്ടു. 2,12,61,666 സെഷനുകളിലൂടെയാണ് ഈ നേട്ടം കൈവരിച്ചത്.
12-14 വയസ് പ്രായമുള്ളവര്ക്കുള്ള കോവിഡ്-19 പ്രതിരോധ കുത്തിവയ്പ് 2022 മാര്ച്ച് 16 ന് ആരംഭിച്ചു. കഴിഞ്ഞ 24 മണിക്കൂറിനുള്ളില്, 3 ലക്ഷത്തിലധികം  കൗമാരക്കാര്ക്ക് കോവിഡ്-19 പ്രതിരോധ കുത്തിവയ്പിന്റെ
ആദ്യ ഡോസ് നല്കി.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,04,02,876
രണ്ടാം ഡോസ് 99,88,133
കരുതല് ഡോസ് 43,40,771
മുന്നണിപ്പോരാളികള്
ഒന്നാം ഡോസ് 1,84,11,930
രണ്ടാം ഡോസ് 1,74,84,152
കരുതല് ഡോസ് 66,23,571
12-14 പ്രായപരിധിയിലുള്ളവര്
ഒന്നാം ഡോസ് 3,00,405
15-18 പ്രായപരിധിയിലുള്ളവര്
ഒന്നാം ഡോസ് 5,61,03,820
രണ്ടാം ഡോസ് 3,50,69,122
18-44 പ്രായപരിധിയിലുള്ളവര്
ഒന്നാം ഡോസ് 55,36,41,508
രണ്ടാം ഡോസ് 45,81,76,335
45-59 പ്രായപരിധിയിലുള്ളവര്
ഒന്നാം ഡോസ് 20,25,84,287
രണ്ടാം ഡോസ് 18,34,33,562
60നുമേല് പ്രായമുള്ളവര്
ഒന്നാം ഡോസ് 12,66,25,180
രണ്ടാം ഡോസ് 11,42,49,464
കരുതല് ഡോസ് 1,05,89,031
കരുതല് ഡോസ് 2,15,53,373
ആകെ 1,80,80,24,147
രാജ്യത്ത് കോവിഡ് രോഗബാധിതരുടെ എണ്ണം തുടര്ച്ചയായി താഴുന്നു. നിലവിലെ രോഗബാധിതരുടെ എണ്ണം ഇന്ന് 30,799 ആയി കുറഞ്ഞു, ഇത് രാജ്യത്തെ മൊത്തം സജീവ കേസുകളുടെ 0.07% ആണ്.
ദേശീയ രോഗമുക്തി നിരക്ക് 98.73 % ആണ്. കഴിഞ്ഞ 24 മണിക്കൂറിനുള്ളില് 4,491 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,24,54,546 ആയി.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 2,539 പേര്ക്കാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 7,17,330 പരിശോധനകള് നടത്തി. ആകെ 78.12 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 0.42 ശതമാനമാണ്. പ്രതിദിന രോഗസ്ഥിരീകരണ നിരക്ക് 0.35 ശതമാനമാണ്.
(--ND--